हमारे सबसे नए बाउज़र्स बैकयार्ड डॉगी डे केयर
के भव्य उद्घाटन में आपका स्वागत है,
ठीक यहीं मिडिलटन में।
अत्याधुनिक सुविधाओं और पेशेवर अंदाज़ के जुनून के साथ,
यह कोई आश्चर्य की बात नहीं है कि बाउज़र्स इस इलाके का सबसे बेहतरीन कुत्तों का डे केयर है।
आइए देखिए सब किसके लिए भौंक रहे हैं।
यहाँ बाउज़र्स में हमारे क़ाबिल पंजे आपके कुत्ते की अच्छी देखभाल करेंगे।
बाउज़र्स बैकयार्ड
मुझे अभी भी यक़ीन नहीं हो रहा कि मैं बाउज़र्स में स्टूडेंट स्वयं सेवक बनूँगी।
वाक़ई मेरा सपना सच हो गया है।
नहीं, मैं सच कह रही हूँ। मैंने वाक़ई इसका सपना देखा था।
मैंने सुना है कि बाउज़र्स बैकयार्ड
इस राज्य के सबसे बड़े महिला स्वामित्व वाले बिज़नेस में से एक है।
-यह मैंने आपको बताया था। -मैं जानती थी वह एक भरोसेमंद स्त्रोत था।
मतलब, कुत्तों की देखभाल करने पर आधारित बिज़नेस
मेरे लिए सेवा सप्ताह में स्वयं सेवा करने की सबसे अच्छी जगह है।
किसे पता? शायद एक दिन मैं भी अपना बाउज़र्स खोलूँगी
और हर रोज़, पूरा समय कुत्तों से घिरी रहूँगी।
अब, बेटा, मैं जानती हूँ तुम उत्साहित हो, लेकिन तुम दो दिन बाद शुरू करने वाली हो।
शायद तुम्हें डिनर से पहले यूनिफार्म उतार देनी चाहिए।
-हम क्या खाने वाले हैं? -बर्गर।
हाँ, मुझे कपड़े बदल लेने चाहिए।
तो, दोस्त, हमें पता है लिज़ी क्या कर रही है। सेवा सप्ताह के लिए तुम्हारा क्या प्लान है?
मुझे यक़ीन है वह इस पर ध्यान देगा।
नहीं, नहीं, रुकिए! यह लगभग ख़त्म हो गया है।
वे समझाने वाले हैं कि लॉर्ड कोह महान कुत्ता योद्धा कैसे बना।
-लेकिन क्या सोचा है... -सेवा सप्ताह के लिए?
मैं वादा करता हूँ मैं कुछ चुन लूँगा। वादा।
कल तक ज़रूर से चुन लेना। मेरी बात सुनी तुमने?
चार्ल्स।
चार्ल्स!
चार्ल्स।
-चार्ल्स! -दो-तिहाई।
माफ़ करना?
-दो-तिहाई आधे से बड़ा होता है। -सही है।
लेकिन अफ़सोस, हम फ़्रैक्शन 15 मिनट पहले ख़त्म कर चुके हैं।
अब हम सेवा सप्ताह की बात कर रहे हैं जिसमें भाग लेने में तुम फेल हो गए हो।
ध्यान दो कैसे मैंने "फेल" शब्द पर ज़ोर दिया।
मैं इसकी सफ़ाई दे सकता हूँ।
क्या उसके आगे कुछ कहना चाहोगे?
यह मेरी ग़लती है।
मुझे यह मानने में मुश्किल हो रही है, सैमी।
शायद हमें उसकी बात सुन लेनी चाहिए।
चार्ल्स और मैं एक टीम प्रोजेक्ट पर काम कर रहे हैं,
और मैं साइन-अप शीट पर उसका नाम लिखना भूल गया।
देखा, मैंने कहा था मैं इसकी सफ़ाई दे सकता हूँ।
ठीक है।
पपी प्लेस
"पग्सली"
लिज़ी! तुम जल्दी आ गई।
मैंने पढ़ा था कि बिज़नेस में जल्दी आना समय पर आना है, समय पर आना देर से आना है,
देर से आना स्वीकार्य नहीं है।
मैंने ख़ुद हमारी संस्थापक, एमा बाउज़र, से यही सीखा था।
मैं अपने पहले दिन की ख़ुशी में यह लाई हूँ।
शुक्रिया। यह लज़ीज़ लग रहे हैं।
नहीं! यह कुत्ते "मेहमानों" के लिए हैं।
मैं चाहती थी कि जब वे यहाँ घर से दूर हों, तो उन्हें कुछ घर का बना हुआ खाने को मिले।
बहुत अच्छी बात है।
तो, तुम्हारे पास व्यावसायिक उद्देश्यों के लिए किचन चलाने का परमिट है?
नहीं, बस एक आम किचन है।
लेकिन हमारे डिशवॉशर में सैनिटाइज़ करने का विकल्प है।
अफ़सोस की बात है, हम यहाँ केवल व्यावसायिक-श्रेणी के ट्रीट ही दे सकते हैं।
मैं जानती हूँ यह सुनने में कुछ ज़्यादा लग सकता है,
लेकिन हमारे सबसे अच्छे होने की एक वजह है।
इसीलिए मैं श्रीमती बाउज़र्स के नियमों का पालन करना पसंद करती हूँ।
आपको मुझे नियमों के बारे में बताने की ज़रूरत नहीं है।
आपको मुझे इन नियमों के बारे में बताने की ज़रूरत है, लेकिन आम नियम नहीं।
नियम सबसे अच्छे होते हैं।
सब कुछ एकदम विज्ञापन जितना ही अच्छा दिख रहा है।
मेरे ख़्याल से हमें सबसे अच्छी जगह मिल गई, दोस्त।
-यह बहुत प्यारा है। -यक़ीन करो, इसे पता है।
-इसका नाम क्या है? -काउंट पग्सवर्थ वॉन स्मूशफेस।
लेकिन मैं इसे ज़्यादातर पग्सली बुलाता हूँ।
हमें बहुत ख़ुशी है कि आपने पग्सली की देखभाल के लिए बाउज़र्स को चुना।
यह आपका स्वागत किट है और यह आपकी क्लाइंट मैनुअल।
मैं आपको सुविधाएँ दिखा देती हूँ।
उसकी कोई ज़रूरत नहीं है। मैंने वर्चुअल टूर पहले ही ले लिया है।
तो पग्सली को देखरेख करवाना बहुत अच्छा लगता है, इसलिए इसे संभालना थोड़ा भारी पड़ सकता है।
ठीक है। गुस्सा मत हो। डैडी जल्दी वापस आ जाएँगे। बहुत-बहुत प्यार।
अच्छा। ठीक है।
मैं...
-शुक्रिया। -ठीक है।
मैं उसे उसके कुत्ता-घर में रख सकती हूँ।
मुझे तुम्हारा सकारात्मक रवैया अच्छा लगा, लिज़ी, लेकिन हमारे कायदे साफ़ कहते हैं...
सिर्फ़ फुल-टाइम कर्मचारी ही कुत्तों को संभाल सकते हैं।
तुम यहाँ जाओ, बच्चे।
तुम समझ गईं?
पूरी तरह से नहीं, लेकिन कोई बात नहीं। यह सेवा सप्ताह है और मैं यहाँ सेवा करने आई हूँ।
आपको जो चाहिए, बस मुझे बता दीजिए।
मैं इसे कहती हूँ "बड़ा कबाड़खाना।"
सैमी, पता है क्या? "ऐनिमेज़िंग एडवेंचर्स" का नया सीज़न अभी-अभी निकला है।
गोल्डी!
-रूफ़स कहाँ है? -ऊपर दादी डेयल के कमरे में।
मैं उसे दोष नहीं देता। वह बदबू कैसी है?
यह हमारा सेवा सप्ताह का प्रोजेक्ट है।
खाद बनाना कार्बनिक पदार्थों को गलाने का एक तरीका है,
ताकि उसे पौधों के लिए फ़र्टिलाइज़र के रूप में इस्तेमाल किया जा सके।
-ठीक है। -जानता हूँ। यह शानदार है।
सिर्फ़ यही नहीं,
हम हमारी खाद मिडिलटन सार्वजनिक बग़ीचे को दान देंगे।
-तो चलो खाद बनाएँ। -पहले देख लें, फिर काम करें?
महान कुत्ता योद्धा का एक नया साइडकिक है,
मोशी मोशा, एक बोलने वाला आइसक्रीम का गोला।
गोल्डी भी देखना चाहती है।
ठीक है। क्या मैंने बताया कि हम बस पिट कंपोस्टिंग वाली खाद ही नहीं बना रहे?
मैंने सोचा इसे एक कदम आगे ले जाऊँ। हम वर्मीकम्पोस्टिंग वाली खाद भी बना रहे हैं।
वर्मी-क्या?
यह खाद बनाना ही है, लेकिन कुछ ख़ास दोस्त हमारी मदद करते हैं।
केंचुए?
बस कोई भी केंचुए नहीं हैं। लाल वाले हैं।
तुम, मैं, और प्रकृति का चमत्कार।
-हाँ, यह कमाल का होगा, है ना? -हाँ, शानदार।
पग्सली? क्या तुम रो रहे हो?
मैं जानती हूँ।
आज मेरा भी पहला दिन है।
-लिज़ी। -मुझे माफ़ कीजिए।
मैं बस... पग्सली रोने लगा, और मुझे उसे उठाने का मन किया।
पता है, मेरा भाई और मैं, हम कुत्तों की देखभाल करते हैं।
यह बढ़िया है, और मैं वाक़ई सराहना करती हूँ कि तुम्हें कुत्ते कितने पसंद हैं।
-लेकिन याद रखो, बाउज़र्स एक बिज़नेस है। -बिल्कुल।
जहाँ तक पग्सली की बात है, कुछ कुत्तों को आदत डालने में ज़्यादा समय लगता है।
यह ठीक रहेगा।
बस नियमों का पालन करो, और तुम ठीक रहोगी।
वैसे, शेड में कमाल का काम किया है।
मैं तुम्हारे भविष्य में एक पाँच-सितारा रेटिंग देख सकती हूँ।
शुक्रिया, रूथ। मैं आपको निराश नहीं करूँगी।
लेकिन मैं तुम्हें भी निराश नहीं करना चाहती, पग्सली।
क्या मुझे एक और मिल सकता है?
अरे। किसी को मेरी ख़ुफ़िया टाको रेसिपी पसंद है।
चिली सॉस के साथ एक टॉर्टिला के अंदर बाकी बचे बर्गर?
रहस्य को रहस्य रहने दो।
मैंने पूरा दिन सैमी के साथ काम किया है। मुझे बहुत भूख लग रही है।
अब तुम्हारी समझ में आ गया "पेट में चूहे दौड़ना" का क्या मतलब होता है।
लिज़ी, तुम थोड़ी दुखी लग रही हो। क्या आज बाउज़र्स में कुछ हुआ?
नहीं। नहीं, नहीं।
मेरा मतलब, हाँ। बहुत कुछ हुआ। मैं बस व्यस्त थी।
-बहुत व्यस्त। -लगता है जैसे कोई "लेकिन" आने वाला है।
मुझे बस पता नहीं था कि वहाँ इतने सारे नियम होंगे।
मुझे भी नहीं पता था कि सैमी के इतने सारे नियम होंगे। अदला-बदली करना चाहती हो?
तुम खाद बनाओ, मैं कुत्तों के साथ खेलता हूँ।
मैं कुत्तों के साथ नहीं खेल रही हूँ।
-वह एक बिज़नेस है। -बेटा, आज तुम्हारा पहला दिन था।
मुझे यक़ीन है सबने तुम्हारे घर की बने ट्रीट की सराहना की होगी, है ना?
क्या हम इसके बारे में बात ना करें?
बिल्कुल।
पाँच, चार, तीन...
यह बस... वह एक पपी है, पग्सली। उसे ध्यान चाहिए था, तो मैंने उसे उठा लिया।
लेकिन स्टूडेंट स्वयं सेवकों के लिए कुत्तों को संभालना "नियमों के ख़िलाफ़" है।
लेकिन तुम कुत्तों को संभालना जानती हो। तुम हमेशा करती हो। क्या तुमने उन्हें बताया?
चार्ल्स, वह हमारा घर नहीं है। उनके अपने नियम हैं।
मुझे यक़ीन है तुम नियमों का पालन करने और पग्सली की ज़रूरत पूरी करने का कोई रास्ता ढूँढ लोगी।
-अपने मन की बात मानना। -हाँ। हमेशा अपने मन की बात मानो।
मेरा मन कहता है और टाको चाहिए, कृपया।
चार्ल्स। चार्ल्स, रुको!
आख़िरकार।
अब तुम क्या करना चाहते हो? मैं जानता हूँ मैं क्या करना चाहता हूँ।
नहीं। मतलब, इतनी सारी घास डालना बंद करो।
मेरे ख़्याल से तुमने वह एक पन्ने की शॉर्टकट गाइड नहीं पढ़ी जो मैंने तुम्हें दी थी।
ख़ैर, अगर तुमने पढ़ी होती, तुम्हें पता होता घास की पतली परत से शुरुआत करनी है,
फिर भूरे, ऑर्गेनिक सामान की एक परत लगानी है।
फिर घास, फिर भूरा। एक के बाद एक, जैसे लज़ान्या में करते हैं।
लज़ान्या का ख़्याल बढ़िया लग रहा है।
लंच करते हुए "ऐनिमेज़िंग एडवेंचर्स ऑफ़ लॉर्ड कोह" देखना चाहते हो?
-लंच काम ख़त्म करने वालों को मिलता है। -क्या हम कम से कम थोड़ा आराम कर सकते हैं?
तुम पूरा दिन आराम करते और खोये हुए रहे हो!
मैं खोया हुआ नहीं हूँ। बस खाद बनाना उतना मज़ेदार नहीं है।
तुम ऐसा कैसे कह सकते हो?
हम समाज के बचे-कुचे टुकड़े लेकर उससे इतनी क़ीमती खाद बना रहे हैं,
लोग उसे काला सोना कहते हैं।
साथ ही, सार्वजनिक बग़ीचों में लगे खाद बनाने के डब्बों ने
तरह-तरह के लोगों को आकर्षित किया है...
ब्रह्माण्ड की रक्षा करने से भूख लग आती है।
क्यों ना हम तुम्हारे स्पेस कोन में बैठकर अन्तरआकाशगंगा लज़ान्या खाने चलें?
तुम अभी भी खोये हुए हो।
माफ़ करना। बस मिट्टी के बारे में इतना उत्साहित हो जाना थोड़ा मुश्किल है।
बस मिट्टी?
देखो, चार्ल्स, अगर तुम यह नहीं करना चाहते हो, तो मत करो।
नहीं, सब ठीक है। चलो वापस काम करें।
लेकिन हो सकता है मैं पूरे समय लॉर्ड कोह के बारे में सोचता रहूँगा।
तो हमें वाक़ई इसे निकालना होगा। फिर हमें इसे फैलाना होगा।
-तुम्हें यक़ीन है तुम उसे नहीं रख सकती हो? -माफ़ कीजिए।
इस सप्ताहांत हमारे पास कोई जगह नहीं है।
साथ ही, बोर्डिंग रिज़र्वेशन 48 घंटे पहले करने होते हैं।
मुझे काम के सिलसिले में अचानक बाहर जाना है। मैं वाक़ई फँस गया हूँ।
क्या तुम कोई तरीका नहीं निकाल सकती हो?
मुझे नियमों का पालन करना है।
मुझे अफ़सोस है।
माफ़ कीजिए, मिस्टर वॉन स्मूशफेस?
मुझे बस माज़ बुलाओ।
माज़, मैंने सुना वहाँ क्या हुआ, और मेरे ख़्याल से मैं मदद कर सकती हूँ।
तुम नियम बदल सकती हो?
नहीं, लेकिन मेरा भाई और मैं, हम घर पर कुत्तों की देखभाल करते हैं।
यह एक शौक है, लेकिन लोग हमारे बारे में बता सकते हैं।
और इस सप्ताहांत पग्सली की देखभाल करने में हमें ख़ुशी होगी।
तुम मेरी ज़िंदगी बचा लोगी। लेकिन तुम्हें यक़ीन है?
जैसा कि मैंने कहा, इसे संभालना थोड़ा भारी पड़ सकता है।
यह प्यारा बच्चा?
यक़ीन कीजिए। हम संभाल सकते हैं।
मुझे नहीं लगता मैं इसे संभाल सकती हूँ।
मैंने खिलौने, ट्रीट, और सबसे मुलायम कंबल आज़मा लिए।
चाहे कुछ भी हो, जब भी मैं इसे नीचे उतारती हूँ, यह ऐसा करता है।
मैं बाउज़र्स में यह समझ सकती हूँ, लेकिन यहाँ दुखी होने के लिए कुछ नहीं है, पग्सली।
हम तुमसे प्यार करते हैं।
ख़ैर, अब तो यह ख़ुश लग रहा है।
अब उतना नहीं है।
मतलब, यह लगातार होता रहता है।
मैं जितनी दूर जाती हूँ, यह उतनी ज़ोर से चिल्लाता है।
मैं तुम्हें पूरे सप्ताहांत उठाये नहीं रख सकती, दोस्त।
पग्सली।
यह मेरा होमवर्क है।
क्या?
मैं पग्सली की शिफ़्ट लेने के लिए तैयार हूँ।
मेरी समझ में आ गया पग्सली हर समय रोता क्यों रहता है।
पग्सली को अलगाव की बहुत ज़्यादा चिंता है, यानी सेपरेशन एंग्ज़ायटी।
-उसे अकेला रहना अच्छा नहीं लगता। -तो, हमें उसे ज़्यादा गोद में उठाना चाहिए।
दरअसल, यह उसकी मदद करने का ग़लत तरीका है।
गोद में लेना ग़लत कैसे हो सकता है?
पग्सली मुझे तुम्हारे बचपन की याद दिलाता है।
तुम अकेले नहीं सोती थीं।
अगर कोई कमरे में तुम्हारे पास नहीं रुकता था तो तुम रोती रहती थीं।
तो आप क्या करती थीं?
मैं गुड नाइट कहकर कमरे से चली जाती थी। तुम थोड़ी देर रोती थीं।
मैं वापस आती, तुम्हें लिटाती, और फिर चली जाती।
हम तुम्हारे अकेले रहने का समय बढ़ाते गए
जब तक तुम पूरी रात अकेले सोने लगीं।
यह वेबसाइट पग्सली के लिए भी ठीक यही करने को कह रही है।
-उन्होंने तुम्हें कुत्ते की तरह ट्रेन किया। -हमने तुम्हारे साथ भी यही किया था।
ख़ैर, कुत्ते सबसे अच्छे होते हैं।
यह एक अच्छा प्लान लग रहा है, बेटा।
क्या हम अभी शुरुआत करें?
मेरे ख़्याल से कल शुरू करेंगे।
आज का दिन कैसे गुज़र रहा है?
मुझे पता नहीं मैं कितनी बार अंदर-बाहर गई,
लेकिन मेरे ख़्याल से यह काम कर रहा है।
पग्सली शांत और ख़ुश लग रहा है।
वह दो घंटे से ऐसे बैठा है।
मैं हमेशा हैरान हो जाती हूँ कि तुम कुत्ते संभालने में कितनी अच्छी हो।
शुक्रिया।
काश बाउज़र्स को भी ऐसा ही लगता।
सैमी।
मैं तुम्हें फ़ोन करना भूल गया।
जानता हूँ। मुझे अपने हिस्से का सारा काम और तुम्हारे हिस्से का काम भी करना पड़ा।
मैं पग्सली को संभालने में लिज़ी की मदद कर रहा था, और मुझे समय का ध्यान नहीं रहा।
-तुम मुझे किनारे कर रहे हो। -मैंने तुम्हें हाथ भी नहीं लगाया।
नहीं। तुम मेरे साथ एक साइडकिक की तरह बर्ताव कर रहे हो। मैं वह सब करता हूँ जो तुम करना चाहते हो।
लेकिन जब कुछ ऐसा होता है जो मैं करना चाहता हूँ, अचानक वह ज़रूरी नहीं होता है।
तुम लॉर्ड कोह हो और मैं बस आइसक्रीम का गोला हूँ।
मुझे यक़ीन नहीं हो रहा कि तुम इतने नाराज़ हो रहे हो बस...
बोल दो।
मिट्टी के लिए।
मैंने नहीं कहा। तुमने कहा।
पता है क्या? भूल जाओ।
अब से, मैं हीरो हूँ, और तुम साइडकिक बनोगे।
किसका हीरो?
प्रस्तुति का। मैं उसे ख़ुद करूँगा।
-लेकिन फिर मैं क्या करूँगा? -मुझे नहीं पता।
ऐनिमेज़िंग एडवेंचर्स का नया सीज़न देखना?
मैंने अभी ख़त्म कर लिया।
मुझे तुम्हारी याद आएगी।
हैलो।
तुमने पग्सली के साथ वाक़ई कमाल का काम किया है।
यह कहीं ज़्यादा ख़ुश लग रहा है।
हाँ, वह बहुत बेहतर लग रहा है।
माज़ इसे लेने आज दोपहर में आ रहा है।
क्या अब मैं इसे उठा सकता हूँ?
ज़रूर।
काश मैं सैमी का रिरियाना भी बंद कर पाता।
मैं हमारे सेवा सप्ताह के प्रोजेक्ट पर काम करने के लिए बस एक बार उसके घर जाना भूल गया।
और अब वह मुझसे नाराज़ है!
तुम्हारा मतलब वह प्रोजेक्ट जिस पर वह तुम्हें एहसान के तौर पर काम करने दे रहा है?
जानता हूँ। लेकिन मुझे खाद बनाने में वाक़ई कोई दिलचस्पी नहीं है।
और वैसे भी वह उसे अकेले ही करने वाला था।
तो यह इतनी बड़ी बात क्यों है?
क्योंकि यह उसके लिए ज़रूरी है, जैसे ऐनिमे तुम्हारे लिए ज़रूरी है।
ऐनिमे मिट्टी से कहीं बेहतर है।
देखो, चार्ल्स। तुम्हें जो कुछ भी पसंद है, सैमी हमेशा उसमें दिलचस्पी दिखाने की कोशिश करता है।
तो तुम भी उसके लिए वह क्यों नहीं कर सकते?
मतलब, वह तुम्हारा सबसे अच्छा दोस्त है।
तुम्हारे लिए फ़ोन है। मैं एक मिनट में तैयार हो जाऊँगी।
हैलो, माज़। पग्सली कैसा है?
लिज़ी, तुम्हें अंदाज़ा भी है तुमने क्या किया है?
मैंने बताया था। मैंने बस उसकी सेपरेशन एंग्ज़ायटी कम करने के लिए थोड़ी ट्रेनिंग की थी।
पग्सली के लिए नहीं, मेरे लिए। मैं घर से काम करता हूँ,
और मैं कभी कुछ पूरा नहीं कर पाता था क्योंकि पग्सली को ध्यान चाहिए होता था।
इसीलिए मैं इसे बाउज़र्स ले गया था।
अब तुमने हम दोनों की ज़िंदगी बहुत बेहतर बना दी है!
यह बढ़िया है। मैं तुम लोगों को बाउज़र्स में देखने के लिए उत्साहित हूँ।
अरे, नहीं, हम बाउज़र्स वापस नहीं जाएँगे।
-रुको। क्या? -हाँ, अब हमें बाउज़र्स की ज़रूरत नहीं है।
मतलब, इसके लिए घर पर अपने डैड के साथ रहना ज़्यादा बेहतर है।
ख़ैर, लिज़ी, हमें जाना है।
तुमने जो कुछ भी किया उसके लिए एक बार फिर से शुक्रिया।
तुम वाक़ई अपना काम जानती हो। अलविदा।
-वह ख़ुश लग रहा था। -ख़ैर, रूथ बहुत गुस्से में होगी।
बाउज़र्स में मेरे करियर की छुट्टी हो गई।
और मुझे सेवा सप्ताह के लिए ख़राब रेटिंग मिलेगी।
-क्यों? -क्योंकि मेरी वजह से उनका ग्राहक चला गया।
-मैंने तुम्हें बताया था, चार्ल्स। यह एक बिज़नेस है। -हाँ, लेकिन यह कुत्तों का बिज़नेस है।
और सेवा सप्ताह मतलब समुदाय की मदद करना होता है, है ना?
पग्सली भी इस समुदाय का हिस्सा है।
और तुमने उसकी मदद की। क्या इसका मतलब यह नहीं कि तुम इस बिज़नेस में अच्छी हो?
मुझे नहीं लगता। लेकिन इससे मुझे थोड़ा बेहतर महसूस हो रहा है।
ख़ैर, तुम मेरे लिए ऐसा एक-दो बार कर चुकी हो, तो...
ठीक है, तुम दोनों। चलो, चलें।
तो, इतने सारे बैग किसलिए हैं?
हम दोनों सेवा सप्ताह में फेल नहीं हो सकते हैं।
और इसलिए, हालांकि बहुत से लोगों के लिए खाद बस मिट्टी का एक ढेर है,
जिस पर आप पैर रख दें और उसके बारे में सोचें भी नहीं,
असली बुद्धिमान लोग, धरती और हम सबके दोस्त के रूप में उसकी क़ीमत समझते हैं।
चार्ल्स, यह एक सह-प्रोजेक्ट है और तुम बोलने में फेल हो गए।
-ध्यान दो कैसे मैंने... -दरअसल, मेरे पास कहने को कुछ है।
मैंने इस प्रोजेक्ट पर काम करते हुए बहुत कुछ सीखा है।
जैसे, खाद हमारी ज़मीन में पोषक तत्व लौटाती है।
और इसीलिए सब्ज़ियाँ हमारे लिए इतनी पौष्टिक होती हैं।
सिर्फ़ यही नहीं,
खाद वातावरण से कार्बन को खींचकर जलवायु परिवर्तन को धीमा करती है।
और शायद सुनने में यह रोमांचक ना लगे, लेकिन यह ज़रूरी है।
और वह शानदार है।
साथ ही, सैमी और मैंने सबके लिए यह बनाए हैं।
यह निर्देशों के साथ खाद बनाने के शुरुआती किट हैं,
ताकि तुम सब अपने-अपने बग़ीचे के हीरो बन सको।
तुम्हें वह सब कैसे पता चला?
उस एक पन्ने की शॉर्टकट गाइड से जो तुमने मुझे दी थी।
वाक़ई? तुमने पढ़ी?
यह बहुत बढ़िया है।
-रुको, क्या यह कागज़ बायोडिग्रेडेबल है? -इतना ही बहुत है, सैमी।
लिज़ी। मैं तुमसे बात करना चाहती हूँ।
क्या मैं जल्दी से कुछ कह सकती हूँ?
मुझे बहुत अफ़सोस है कि मैंने नियम भंग किए और उसकी वजह से आपका एक ग्राहक चला गया।
-मैं तुमसे उसी बारे में बात करना चाहती थी। -अपने बचाव में मैं बस यह कह सकती हूँ,
मैं स्वयं सेवक इसलिए नहीं बनी क्योंकि मुझे कुत्ते पसंद हैं। इसलिए बनी क्योंकि मुझे कुत्तों से प्यार है।
मैंने एमा बाउज़र के बारे में पढ़ा, और मुझे पता लगा कि उन्होंने अपने बिज़नेस की शुरुआत इसीलिए की थी।
उसका पसंदीदा वाक्य था, "ऐसा काम ढूँढो जिससे तुम्हें प्यार हो,
और तुम्हें अपनी ज़िंदगी में एक भी दिन काम नहीं करना पड़ेगा।"
हाँ।
देखो, इसीलिए मैंने अपना ख़ुद का बाउज़र्स खोला था। मुझे भी कुत्तों से प्यार है।
लेकिन माज़ और पग्सली का क्या?
ख़ैर, तो हुआ यह कि माज़ ने हमें बेहद शानदार ऑनलाइन रिव्यु दिया है।
उसने कहा कि बाउज़र्स की टीम ने "कर्तव्य से कहीं ज़्यादा बढ़कर" काम किया।
लोग लगातार फ़ोन कर रहे हैं।
क्या इसका मतलब मुझे अच्छी रेटिंग मिलेगी?
उससे भी ज़्यादा। तुम्हें एक माफ़ीनामा मिलेगा।
किस लिए?
ख़ैर, तुम्हें कम समझने के लिए।
मैं नियमों पर इतना केंद्रित थी कि मैंने देखा ही नहीं कि तुम कुत्तों के बारे में
ज़्यादातर वयस्कों से ज़्यादा जानती हो।
और तुमने सिर्फ़ पग्सली की ही मदद नहीं की।
तुमने मुझे भी समझने में मदद की कि मैं यहाँ कुछ बदलाव लाना चाहती हूँ।
हैलो। मैं बाउज़र्स बैकयार्ड से रूथ हूँ।
हमारे बेहद प्रशिक्षित कर्मचारियों के अलावा,
बाउज़र्स में अब स्वयं सेवकों का एक समुदाय भी है
जो आपके कुत्ते को ख़ुश, सुरक्षित और स्नेही रखने के लिए अपने व्यक्तिगत अंदाज़ से काम करते हैं।
तो बाउज़र्स बैकयार्ड में आइए, जहाँ हम सिर्फ़ एक बिज़नेस ही नहीं हैं,
हम आपके समुदाय का एक हिस्सा हैं।
एलेन माइल्स की स्कॉलैस्टिक पुस्तक श्रृंखला पपी प्लेस पर आधारित
उपशीर्षक अनुवादक: मीनू